Virallinen lehti nro C 187 , 16/06/1998 s. 0086



KIRJALLINEN KYSYMYS E-3914/97 komissiolle esittäjä(t): Hiltrud Breyer (V) (11. joulukuuta 1997) Aihe: Seveso direktiivi Seuraavilla direktiiveillä on merkittävä asema tuotantolaitosten turvallisuuden ja ympäristönsuojelun kannalta: - 27 päivänä kesäkuuta 1985 annettu direktiivi tiettyjen julkisten ja yksityisten hankkeiden ympäristövaikutusten arvioinnista (85/337/ETY) ((EYVL L 175, 5.7.1985, s. 40. )) - 24. syyskuuta 1996 annettu direktiivi ympäristön pilaantumisen ehkäisemisen ja vähentämisen yhtenäistämiseksi (96/61/EY) ((EYVL L 257, 10.10.1996, s. 26. )) - 9 päivänä joulukuuta 1996 annettu direktiivi vaarallisista aineista aiheutuvien suuronnettomuusvaarojen torjunnasta (96/82/EY) ((EYVL L 10, 14.1.1997, s. 13. )). Jäsenvaltioiden on pantava kaksi viimeksi mainittua direktiiviä täytäntöön viimeistään vuoteen 1999 mennessä. Tässä yhteydessä käydyissä keskusteluissa on tuotu esiin tiettyjä näkökantoja, jotka antavat aihetta esittää komissiolle seuraavat kysymykset: Direktiivin 96/82/EY 13 artiklan 4 kohdan mukaan väestöllä on oltava mahdollisuus tutustua turvallisuusselvitykseen. Samassa kohdassa sanotaan kuitenkin, että toiminnanharjoittaja voi pyytää, etteivät toimivaltaiset viranomaiset antaisi yleisön tietoon tiettyjä selvityksen osia. Tällöin toiminnanharjoittajan on itse välitettävä yleisölle muutettu selvitys. Voidaanko 13 artiklan 4 kohta pannan täytäntöön sopusoinnussa ympäristöä koskevan tiedon saannin vapaudesta annetun direktiivin (90/313/ETY) kanssa? Onko direktiivin 96/82/EY 19 artiklan 4 kohdassa mainitun väestön turvallisuusselvityksiin tutustumista koskevan rajoituksen yhteydessä otettava huomioon direktiivissä 90/313/ETY mainitut säännökset, joissa säädetään rajoituksista yleisölle tiedottamisen yhteydessä? Voiko toiminnanharjoittaja vaatia, että osina, joita ei anneta yleisön tietoon, pidettäisiin kokonaisia direktiivin 96/82/EY liitteen II mukaisesti selvityksessä vaadittuja vähimmäistietoja vai onko toiminnanhajoittajalla ainostaan oikeus siihen, että osina, joita ei anneta yleisön tietoon, pidetään ainoastaan sellaisia yksittäisiä tietoja, joiden osalta toiminnanharjoittaja voi näyttää toteen tai tehdä uskottavaksi tarpeen suojella kyseisiä tietoja? Komission jäsenen Ritt Bjerregaardin komission puolesta antama vastaus (26. tammikuuta 1998) Vaarallisista aineista aiheutuvien suuronnettomuusvaarojen torjunnasta 9 päivänä joulukuuta 1996 annetun neuvoston direktiivin 96/82/EY (ns. Seveso II -direktiivi) säännökset tietojen antamisesta yleisölle on pantava täytäntöön sopusoinnussa ympäristöä koskevan tiedon saannin vapaudesta 7 päivänä kesäkuuta 1990 annetun neuvoston direktiivin 90/313/ETY ((EYVL L 158, 23.6.1990. )) kanssa, jossa annetaan yleiset säännöt viranomaisten hallussa olevan ympäristöä koskevan tiedon saannin vapaudesta ja määritellään perusedellytykset, joilla kyseiset tiedot on annettava yleisön käyttöön. Direktiivit eivät ole ristiriidassa keskenään, vaan täydentävät toisiaan. Seveso II -direktiivin 13 artiklan 4 kohdan ja 20 artiklan mukaisesti jäsenvaltioiden on huolehdittava paitsi siitä, että väestöllä on mahdollisuus tutustua turvallisuusselvityksiin, avoimuuden takaamiseksi myös siitä, että kaikki direktiivin mukaisesti saadut tiedot annetaan kaikkien niiden luonnollisten henkilöiden tai oikeushenkilöiden käyttöön, jotka niitä pyytävät. Tiedon saannin vapauden rajat tulevat vastaan, kun on suojeltava liike- tai teollisuussalaisuutta, yksityishenkilöitä koskevia tietoja, yleistä turvallisuutta tai maanpuolustusta tai kun tietoja on pidettävä luottamuksellisina oikeustutkinnan tai meneillään olevan oikeuskäsittelyn takia. Tietojen luottamuksellisuus voi koskea joko kokonaisia turvallisuusselvityksen osia tai ainoastaan yksittäisiä tietoja. On toiminnanharjoittajan asia osoittaa täsmällisesti, mitä tietoja on pidettävä luottamuksellisina. Tietojen luottamuksellisuutta koskevia sääntöjä sovelletaan myös Seveso II -direktiivin täytäntöönpanoa ja soveltamista koskeviin selvityksiin, jotka komission on julkaistava joka kolmas vuosi 19 artiklan 4 kohdan mukaisesti.